# Ҡырғыҙ Республикаһы министрҙар кабинеты

Ҡырғыҙ Республикаһы министрҙар кабинеты (элек Ҡырғыҙ Республикаһы Хөкүмәте; ҡырғ. Кыргыз Республикасынын Министрлер Кабинети) — Ҡырғыҙ Республикаһының башҡарма власть органы. Уның менән Дәүләт Президенты етәкселек итә.
Ил Конституцияһына ярашлы, башҡарма власть эшмәкәрлеген координациялау хоҡуғы дәүләт башлығы компетенцияһында. Шуға күрә Министрҙар кабинеты рәйесе бер үк ваҡытта Президент Хакимиәте етәксеһе лә булып тора.

# Ҡырғыҙ Республикаһы министрҙар кабинеты
## Ҡырғыҙ Республикаһы министрҙар кабинеты составы

Министрҙар Кабинетының структураһы һәм составы президент тарафынан билдәләнә.
Ҡырғыҙ Республикаһы министрҙар кабинеты рәйес, рәйес урынбаҫарҙары, министрҙар һәм дәүләт комитеттары рәйестәренән тора.
Ҡырғыҙ Республикаһы министрҙар кабинеты рәйесен Ҡырғыҙ Республикаһының президенты тәғәйенләй.
Министрҙар кабинеты рәйесе, уның урынбаҫарҙары һәм министрҙар кабинеты ағзаларын президент Жогорку Кенеш (Юғары Совет) ризалығы менән тәғәйенләй.
Министрҙар кабинеты рәйесе Конституцияға, конституцион законға һәм Президент указдарына ярашлы министрҙар кабинеты эшмәкәрлеген ойоштора.
Министрҙар Кабинеты рәйесе Министрҙар Кабинаһы эшмәкәрлеге өсөн президент алдында яуаплы.
Президент үҙ инициативаһы буйынса ғәмәлдәге составты йәки министрҙар кабинеты ағзаһын отставкаға ебәрергә хоҡуҡлы.
Министрҙар кабинеты ағзалары отставка тураһында ғариза бирергә хоҡуҡлы. Отставканы президент ҡабул итә йәки кире ҡаға.
Министрҙар кабинеты рәйесенең отставкаға китеүе бөтә министрҙар кабинетының отставкаға китеүен күҙ уңында тотмай.
Министрҙар Кабинентының ғәмәлдәге составы министрҙар кабинетының яңы составы тәғәйенләнгәнгә тиклем үҙ бурыстарын үтәүен дауам итә.
Һайланған президент вазифаһына инһә, министрҙар кабинетының бөтә составы вәкәләттәрен һала.

# Ҡырғыҙ Республикаһы министрҙар кабинеты
## Ҡырғыҙ Республикаһы министрҙар кабинеты составы
### Ҡырғыҙ Республикаһы министрҙар кабинеты ағзалары

| Вазифа | Фамилия һәм исеме | Партия | Вазифаға инеү датаһы |
| Министрҙар кабинеты рәйесе | Жапаров Аҡылбек | партияла тормай | 13 октябрь 2021 йыл |
| Рәйес урынбаҫарҙары ||||||
| Министрҙар кабинеты рәйесе 1-се урынбаҫары | Кожошев Арзыбек | партияла тормай | 13 октябрь 2021 йыл |
| рәйес урынбаҫары | Байсалов Эҙил | партияла тормай | 13 октябрь 2021 йыл |
| рәйес урынбаҫары | Аалиев Азиз | партияла тормай | 13 октябрь 2021 йыл |
| Рәйес урынбаҫары — Милли именлек буйынса дәүләт комитеты рәйесе | Ташиев Камчыбек | партияла тормай | 5 май 2021 йыл |
| Министрҙар ||||||
| Сит ил эштәре, тышҡы сауҙа һәм инвестициялар министры | Кулубаев Жээнбек | партияла тормай | 22 апрель 2022 йыл |
| Юстиция министры | Баетов Аяз | партияла тормай | 13 октябь 2021 йыл |
| Оборона министры | Бекболотов Баҡтыбәк | партияла тормай | 6 сентябрь 2021 йыл |
| Финанстар министры | Баҡытаев Алмаз | партияла тормай | 13 октябрь 2021 йыл |
| Иҡтисад һәм сауҙа министры | Амангельдиев Данияр | партияла тормай | 13 октябрь 2021 йыл |
| Эске эштәр министры | Ниязбәков Улан | партияла тормай | 14 октябрь 2020 йыл |
| Хеҙмәт, социаль тәьминәт һәм миграция министры | Баҙарбаев Ҡудайберген | партияла тормай | 13 октябрь 2021 йыл |
| Мәғариф һәм фән министры | Көпәшев Болотбәк | партияла тормай | 5 май 2021 йыл |
| Һаулыҡ һаҡлау министры | Бейшеналиев Алымҡадир | партияла тормай | 5 май 2021 йыл |
| Транспорт һәм элемтә министры | Осоев Эркинбек | партияла тормай | 10 август 2021 йыл |
| Энергетика министры | Бикмырҙаев Дуҫҡол | партияла тормай | 8 июнь 2021 йыл |
| Ауыл хужалығы министры | Йәнебәков Асҡар | партияла тормай | 3 февраль 2021 йыл |
| Ғәҙәттән тыш хәлдәр министры | Ажикеев Бообек | партияла тормай | 14 октябрь 2020 йыл |
| Мәҙәниәт, мәғлүмәт, спорт һәм йәштәр сәйәсәте министры | Жаманҡолов Азамат | партияла тормай | 13 октябрь 2021 йыл |
| Тәбиғәт ресурстары, экология һәм техник күҙәтеү министры | Торғонбаев Мелис | партияла тормай | 15 март 2023 йыл |